**Sajtóközlemény**

**Dátum:** 2018. november 13/14.

„Roto Door“: az összehangolt alkotóelemek sikere / Az aktuális gazdasági adatok az ajtóeladások növekedését ígérik világszerte / Teljes koncepciók egy kézből / Átfogó know-how / Az ügyfelekkel való többéves kapcsolat minden piacon / Az ügyfelek elégedettsége a legfontosabb / A zárrendszerek változatos portfóliója / Több, mint kiegészítő: küszöbök, pántok és szigetelések

**Összehangolt technológia bejárati ajtókhoz**

***Kalsdorf/Graz/Leinfelden-Echterdingen – (rp)*** „Amennyiben hihetünk az előrejelzéseknek, akkor az ágazat sikeres időszaknak néz elébe,“ fejezte ki örömét Dieter Manz a 13. Nemzetközi Roto Szaksajtónap alkalmából 2018. november közepén. Ennek oka, hogy a piackutatók arra számítanak, hogy 2024-ig az ajtóeladások világszerte összesen 120 milliárd eurót fognak kitenni. Ez egy „erős“ 55 %-os növekedésnek felel meg, ha a 2016-ra megállapított 77,5 milliárd eurót vesszük alapul, magyarázta a Door európai értékesítési vezetője a sajtó képviselőinek Kalsdorf bei Grazban. A fejlesztési- és konstrukciós osztállyal, gyártóberendezésekkel valamint egy, az ajtótechnológiát bemutató kiállítással rendelkező osztrák telephely a cégcsoport „Door“ kompetenciacentrumként alakult meg. Éppen a bejárati- és mellékbejárati ajtók műszaki felszereltségére vonatkozó rendszerek és megoldási ötletek sokszínűsége miatt érdekes az aktuális mutatószámokra való kitekintés.

Ez érvényes a kiviteli módok szerinti globális eloszlásra is. Ha a 2016-ra becsült világszerte gyártott 190 millió ajtóegységet vesszük alapul, akkor a tolóajtók a lista csúcsán helyezkednek el. A második helyen a nyíló kivitelek állnak 27,6 %-kal. Az alapanyagok sorrendjében a fém 33 %-kal éppen hogy vezet. Szorosan mögötte a fa 30 %-ot ért el. A PVC 25 %-kal a 3. helyre került. Manz szerint a műanyag variánsok iránti kereslet elsődlegesen a vonzó ár-/értékaránynak, az energiahatékonyságnak valamint az alacsony fenntartási költségeknek köszönhető. Nem utolsósorban ezért olyan kedvelt ez az anyag Németországban, Ausztriában és Svájcban. Különösen az alumínium növekedése nyilvánvaló, méghozzá a fa kárára. A németajkú régiókban értékesített nyílóajtók számát Manz 9,8 millió egységre becsülte 3 milliárdos forgalommal. Ebből 1,35 milliárd euró esik bejárati ajtókra.

**Teljesített elvárások**

Továbbá hozzáteszi, hogy a Roto a jelenlegi legteljesebb ajtótechnológia kínálattal rendelkező gyártónak tartja magát. A többpontos- illetve az egypontos zárakkal, pántokkal, veretekkel, küszöbökkel valamint szigetelésekkel teljes koncepciókat kínálnak egy kézből. Egyrészt a kutatás-fejlesztés, a gyártás és a marketing szoros összekapcsolódása, másrészt az ügyfelekkel való többéves kapcsolat minden piacon segít abban, hogy az ajtószakértők „megbízható és egymással összehangolt alkotóelemek“ iránti igényeit teljes mértékben kielégítsék. Eszerint az üzleti partnerek elsősorban termékreleváns tényezőket várnak el, úgymint a kiforrott technológia, a tartós funkcionalitás és a könnyű kezelhetőség. Ezenkívül növekvő fontossággal bírnak az olyan kritériumok, mint a könnyű összeszerelhetőség vagy a választékok csekély komplexitása. Különösen az utóbbi gyakorol pozitív befolyást a termelés és a raktározás üzemgazdasági mutatóira.

A Door európai értékesítési vezetője szerint a zárrendszerek portfóliója mindenkinek elsősorban azt bizonyítja, „hogy az egymással összhangban lévő alkotóelemek hogy vezetnek az ügyfelek nagyobb elégedettségéhez“. Így a legkülönbözőbb biztonsági követelményekhez az igényeknek megfelelő megoldásokat bocsát rendelkezésre, amelyekből a különféle alkatrészek egymáshoz illő rendszerekké kapcsolódnak. A nyílászárógyártóknak már csak ebből is egy sor előnyük származik. Ide tartozik az a lehetőség, hogy RC1-től RC4-ig, azaz rögtön négy ellenállási osztályt tudnak a mechanikus többpontos záraknál betörés ellen kínálni. Ezenkívül szegmentációra van lehetőség a mellékbejárattól a prémium ajtóig, ezáltal az ajtógyártók széles kínálatot tudnak nyújtani. Továbbá a kisszámú tokalkatrészek koncepciója is csökkenti a raktározási költségeket. A „pánik“ többpontos zárrendszerek esetében is csökkenti az egységes marásméret a felhasználási költségeket. A „Safe P“ sorozat további, az ügyfelek számára hasznos ismertetőjelei a különböző kiegészítő zárakkal való kombináció, valamint a kiváló minőségű alapanyagok, amelyek a termékstabilitás és az ellenőrzött DIN EN 179 ill. EN 1125 szerinti megbízhatóság alapjául szolgálnak.

**Jó érvek az ügyfélelégettséghez**

Az elektronikus többpontos zárrendszerek olyan lényeges megkülönböztető jeggyel szolgálnak, mint az „extrém gyors“, halk és egyúttal erőteljes „Eneo“-motor. Ezenkívül szériatartozékként a rádióvevő készülék integrálva van a hajtóműbe így csökkentve a rendszer komplexitása miatti költségeket, mivel nincs szükség külön alkatrészek beszerzésére. Az intelligens és megbízható konstrukció csökkenti a szerviz szükségességét, és a kulccsal történő vésznyitási funkció szinte kizárja a szakszerűtlen használat lehetőségét. A könnyű kezelhetőség egyébként is különös fontossággal bír. Az „Eneo A“ és „Eneo CC“ változatok ezért egyaránt olyan beléptető rendszerekkel működnek mint a távirányító, az ujjlenyomat-leolvasó, a Bluetooth egység vagy a PIN-kód billentyűzet.

Egy sor olyan érvvel rendelkezik a Roto a „Solid“ ajtópántok választékában is, amelyek hozzájárulnak az ügyfelek elégedettségéhez. Kiváló példa erre a vadonatúj „Solid C7.140“ a „rejtett“ ajtópántok osztályából. A szabadalmazott „FixClick“ garantálja az ajtószárny gyors és biztos felakasztását. A központi magasságállíthatóság gondoskodik az egyszerű beállításról, egy összeszerelési videó és egy a szerelést segítő készlet meggyorsítják a beépítést. Összességében így javul a produktivitás és a gazdaságosság. További pluszpontokat szerez a fejlesztés a design tekintetében és a karbantartás mentesség miatt, amely az önkenő hüvelynek köszönhető. Különösen kiemelendő annak a lehetősége, hogy a rejtett pánt segítségével RC2-osztályra minősített bejárati ajtókat lehet gyártani.

**Megbízható funkcionalitás és még annál is több**

A „Door“ sikerének jelentős részét ezenkívül a „Roto Eifel“ küszöbprogram teszi ki, magyarázta Manz az előadása lezárásaként. Ez többek között a megbízható funkcionalitáson alapszik olyan megkülönböztető jegyekkel, mint a „DIN 18040 szabvány szerinti akadálymenteség“, „egyediség“ és „széles választék“. Ehhez jön egy „ellenőrzött hőszigetelés“ a kiváló hőszigeteléssel rendelkező ajtók számára. Végül, de nem utolsósorban a rejtett csavarozás és a DIN szabvány szerinti külső oldali vízzárás konkrétan hozzájárulnak az ügyfelek elégedettségéhez.

***Képfeliratok***

Dieter Manz szerint éppen a Roto zárrendszereinek portfóliója bizonyítja, „hogy a koordinált alkotóelemek hogy vezetnek az ügyfelek nagyobb elégedettségéhez.“ Csupán abból a lehetőségből, hogy a legkülönbözőbb biztonsági követelményekhez az igényeknek megfelelő megoldásokat bocsát rendelkezésre, számos előny származik az üzleti partnerek számára, hangsúlyozta a Door európai értékesítési vezetője a Roto 13. Nemzetközi Sajtónapján.

**Fotó:** Roto **Dieter\_Manz.jpg**

A „Door“ szortimenthez tartozó mechanikus többpontos zárrendszereknél az ügyfélelégedettség kiemelt fontosságú. Az egységes marásméret a „pánik“ szortiment esetében így csökkenti a felhasználási költségeket. További erősségként nevezi meg a Roto többek között a különböző kiegészítő zárakkal való kombinációt valamint a kiváló minőségű alapanyagokat, amelyek a termékstabilitás és az ellenőrzött DIN EN 179 ill. EN 1125 szerinti megbízhatóság alapjául szolgálnak.

**Fotó:** Roto **KV\_Roto Safe P\_Aluminium.jpg**

Az elektronikus többpontos zárrendszerek a „Door“ programból olyan lényeges megkülönböztető jeggyel szolgálnak mint az „extrém gyors“, halk és egyúttal erőteljes „Eneo“-motor. Ezenkívül szériatartozékként a rádióvevő készülék integrálva van a hajtóműbe így csökkentve a rendszer komplexitása miatti költségeket, mivel nincs szükség külön alkatrészek beszerzésére.

**Fotó:** Roto **KV\_Roto Safe E\_Aluminium.jpg**

Konkrét érveket sorol fel a Roto az ajtópántok esetében. Aktuális példa: „Solid C7.140“ a „rejtett“ ajtópántok osztályából. A szabadalmazott „FixClick“ garantálja az ajtószárny gyors és biztos felakasztását. Világos megkülönböztető jegy az a lehetőség, hogy a pánt segítségével RC2-osztályra minősített bejárati ajtókat lehet gyártani. A központi magasságállíthatóság gondoskodik az egyszerű beállításról, egy összeszerelési videó és egy a szerelést segítő készlet meggyorsítják a beépítést. Összességében így javul a produktivitás és a gazdaságosság.

 **Fotó:** Roto **Roto Solid C Rahmen- und Fluegelband schwarz.jpg**

A „Door“ sikerének jelentős részét a gyártó kijelentése szerint a „Roto Eifel“ küszöbprogram teszi ki. Ez többek között a megbízható funkcionalitással magyarázható, olyan megkülönböztető jegyekkel, mint „a DIN 18040 szabvány szerinti akadálymenteség“, „egyediség“ és „széles választék“.

**Fotó:** Roto **KV\_Door\_Roto Eifel.jpg**

Nyomtatható – másolat kérésre

**Kiadó:** Roto Frank AG • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • hamburg@linnigpublic.de